Document ID: 32012D0738

NÕUKOGU OTSUS,
13. november 2012,
Euroopa Liidu nimel toiduabi konventsiooni sõlmimise kohta
(2012/738/EL)
EUROOPA LIIDU NÕUKOGU,
võttes arvesse Euroopa Liidu toimimise lepingut, eriti selle artikli 214 lõiget 4 koostoimes artikli 218 lõike 6 punktiga a,
võttes arvesse Euroopa Komisjoni ettepanekut,
võttes arvesse Euroopa Parlamendi nõusolekut
ning arvestades järgmist:
(1)
Liit osaleb 1999. aasta toiduabi konventsioonis (edaspidi „FAC 1999”), (1) mis peaks kaotama kehtivuse 1. juulil 2012.
(2)
Vastavalt nõukogu otsusele 2012/511/EL (2) kirjutati 23. juulil 2012. aastal alla toiduabi konventsioonile, eeldusel et see sõlmitakse.
(3)
Konventsioonis osalemine on liidu huvides, sest see aitab saavutada Euroopa Liidu toimimise lepingu artikli 214 lõikes 1 osutatud humanitaarabi valdkonna eesmärke.
(4)
Konventsioon tuleks heaks kiita,
ON VASTU VÕTNUD KÄESOLEVA OTSUSE:
Artikkel 1
Toiduabi konventsioon (edaspidi „konventsioon”) kiidetakse liidu nimel heaks.
Konventsiooni tekst on lisatud käesolevale otsusele.
Artikkel 2
Komisjon otsustab vastavalt konventsiooni artiklile 5 liidu nimel võetava iga-aastase kohustuse suuruse ja teavitab sellest komitee sekretariaati.
Artikkel 3
Komisjon esitab vastavalt konventsiooni artiklile 6 iga-aastased aruanded ja osaleb liidu nimel teabe jagamises.
Artikkel 4
Nõukogu eesistuja nimetab isiku(ud), kes on volitatud liidu nimel osalema konventsiooni artikliga 12 ette nähtud heakskiitmiskirjade hoiuleandmises, et väljendada liidu nõusolekut end konventsiooniga siduda (3).
Artikkel 5
Käesolev otsus jõustub selle vastuvõtmise päeval.
Brüssel, 13. november 2012

Labels: 19
5